اسد امانت علی خان

استاد اسد امانت علی خان ، (پیدائش: 25 ستمبر، 1955ء - وفات: 8 اپریل، 2007ء) پاکستان سے تعلق رکھنے والے پٹیالہ گھرانے کے نامور کلاسیکی گلوکار تھے۔

 حالات زندگی 
اسد امانت علی خان 25 ستمبر، 1955ء کو لاہور، برطانوی ہندوستان (موجودہ پاکستان) میں پیدا ہوئےاسد امانت علی کی برسی، ڈان نیوز، پاکستان، 8 اپریل 2014ء ۔ اسد امانت علی خان کا تعلق موسیقی کے مشہور پٹیالہ گھرانے سے تھا۔ انھوں نے موسیقی کی تربیت اپنے والد استاد امانت علی خان اور دادااستاد اختر حسین خان سے حاصل کی۔ اسد امانت علی خان نے اپنے چچا استاد حامد علی خان کے ساتھ اپنی فنی زندگی کا آغاز کیا اور ان دونوں کی جوڑی نے کلاسیکی گائیکی کو ایک نئی جہت دی۔ 1974ء میں استاد امانت علی خان کی اچانک وفات کے بعد اسد امانت علی خان نے ان کے گائے ہوئے خوب صورت نغموں خصوصاً انشا جی اٹھو اب کوچ کرو سے اپنی شہرت کے سفر کا آغاز کیا۔ انھوں نے کلاسیکل، نیم کلاسیکل، گیت، غزلیں اور فلمی گانے گائے جو اپنے دلکشی اور سریلے پن کی وجہ سے زبان زد عام ہوئے۔ انھوں نے جن فلموں کو اپنی گائیکی سے سجایاان میں شمع محبت، سہیلی، انتخاب، شیشے کا گھر، زندگی، ابھی تو میں جوان ہوں ، ترانہ، آئی لو یو اور آندھی اور طوفان کے نام شامل ہیں۔ اسد امانت علی ایک بہت اچھے سوز خواں بھی تھے اور خصوصاً میر مونس لکھنوی کا سلام مجرئی خلق میں ان آنکھوں نے کیا کیا دیکھا پڑھنے میں اختصاص رکھتے تھے۔ص 985، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 اعزازات 
حکومت پاکستان نے استاد اسد امانت علی خان کو ان کی فنی خدمات کے صلہ میں 2007ء کو صدارتی تمغا برائے حسن کارکردگی عطا کیا۔

 وفات 
اسد امانت علی خان 8 اپریل، 2007ء کو لندن، برطانیہ میں حرکت قلب بند ہونے سے وفات پاگئے۔ وہ لاہور میں مومن پورہ کے قبرستان میں سپردِ خاک ہوئے۔

 حوالہ جات 

زمرہ:اردو زبان کے گلوکار
زمرہ:بیسویں صدی کے پاکستانی گلوکار
زمرہ:بیسویں صدی کے گلوکار
زمرہ:بیسویں صدی کے مرد پاکستانی گلوکار
زمرہ:بیسویں صدی کے مرد گلوکار
زمرہ:پاکستان میں کلاسیکی موسیقی
زمرہ:پاکستانی شیعہ
زمرہ:پاکستانی غزل گائیک
زمرہ:پاکستانی فلمی گلوکار
زمرہ:پاکستانی کلاسکی گلوکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:پٹیالہ کی شخصیات
زمرہ:پٹیالہ کے موسیقار
زمرہ:پٹیالہ گھرانہ
زمرہ:پنجابی شخصیات
زمرہ:پنجابی گلوکار
زمرہ:تمغائے حسن کارکردگی وصول کنندگان
زمرہ:گلوکار
زمرہ:لاہور کے گلوکار
زمرہ:لاہوری شخصیات
زمرہ:موسیقار
زمرہ:موسیقی
زمرہ:مومن پورہ قبرستان میں مدفون شخصیات
زمرہ:وفیات بسبب دورہ قلب
زمرہ:ویکی ڈیٹا سے مطابقت رکھنے والی مختصر تفصیل
زمرہ:1955ء کی پیدائشیں
زمرہ:2007ء کی وفیات